[{"text_idx": "#000003", "text": "Eesti kardioloogia oli u\u0308ritusel ha\u0308sti esindatud. Saime presenteerida enda tegemisi ja vahetada kogemusi naabritega."}, {"text_idx": "#000004", "text": "Konverentsil esines suulise ettekandega Dr Kairit Palm ettekandega: Echocardiographic evaluation of hypertrophic cardiomyopathy: up to date knowledge and practical tips."}, {"text_idx": "#000005", "text": "Noorte haigusjuhtude sessioonile oli valitud 4 ettekandjat, kelles osutus valituks ka kardioloogia arst-resident Svenno Saan, kes esitas haigusjuhu: Idiopathic systemic capillary leak syndrome complicated by cardiogenic shock and rhabdomyolysis \u2013 a case report."}, {"text_idx": "#000010", "text": "Ja\u0308rgmine NBCC toimub Kopenhaagenis 2025.aastal."}, {"text_idx": "#000013", "text": "20. jaanuaril toimus Tartu U\u0308likooli raamatukogus konverents Kardioloogia residentuur 30."}, {"text_idx": "#000014", "text": "Konverentsil meenutati residentuuri su\u0308nniraskuseid ning vaadati tagasi la\u0308bika\u0308idud teekonnale. Lisaks ka\u0308sitleti residentuuri praegust seisu ning tulevikuvisiooni. Lisaks erineva po\u0303lvkonna kardioloogidele oli ku\u0308lalislektoriks prof. Helle Karro."}, {"text_idx": "#000017", "text": "Kutsume Teid ehhokardiograafia to\u0308o\u0308grupi kevadisele koosolekule, kus ka\u0308sitleme kroonilise koronaarhaiguse piltdiagnostika ja invasiivseid diagnostika vo\u0303imalusi."}, {"text_idx": "#000020", "text": "Kava: 05.05.23 ehhokardiograafia to\u0308o\u0308grupi koosolek"}, {"text_idx": "#000022", "text": "Koosolek on pu\u0308hendatud EKS 60. juubelile ja kardiovaskulaarse preventsiooni teemadele."}, {"text_idx": "#000024", "text": "Tartu U\u0308likooli su\u0308damekliinik koos Eesti Kardioloogide Seltsiga korraldab 20. jaanuaril 2023 TU\u0308 raamatukogus kardioloogia residentuuri 30. su\u0308nnipa\u0308evale pu\u0308hendatud seminari \u201cKardioloogia residentuur 30\u201d."}, {"text_idx": "#000025", "text": "Plaanis on meenutada residentuuri su\u0308nniraskuseid ning vaadata tagasi la\u0308bika\u0308idud teekonnale."}, {"text_idx": "#000026", "text": "Teiseks oluliseks eesma\u0308rgiks on residentuuri praeguse seisu kaardistamine ja tulevikuvisiooni arutamine."}, {"text_idx": "#000027", "text": "Lisaks erineva po\u0303lvkonna kardioloogidele on ku\u0308lalislektoriks su\u0308nnitusabi ja gu\u0308nekoloogia professor Helle Karro."}, {"text_idx": "#000028", "text": "Kava: Kardioloogia residentuur 30, 20.jaanuar 2023"}, {"text_idx": "#000029", "text": "25.novembril toimub Eesti Kardioloogide Seltsi aastalo\u0303pu konverents \u201cO\u0303hus on elektrit!\u201d, mis toimub Energia avastuskeskuses, Tallinnas. Ootamas on va\u0308ga va\u0308a\u0308rikas teadusprogramm ja po\u0303nev toimumispaik."}, {"text_idx": "#000035", "text": "Aita\u0308h Seltsi liikmetele suurepa\u0308raste ettekannete ja panuse eest!"}, {"text_idx": "#000037", "text": "September on traditsiooniliselt uue o\u0303ppeaasta algus. Sel puhul on sobiv hetk mo\u0303tiskleda o\u0303pingute olulisuse u\u0308le ning vaadata nii minevikku kui tulevikku.\nTa\u0308navune september ta\u0308hendab kardioloogide jaoks 30 aasta mo\u0308o\u0308dumist kaasaegse kardioloogia residentuuri algusest."}, {"text_idx": "#000038", "text": "1. septembril 1992 alustas tegevust uuenduslik ja kaasaegse programmiga kolmeaastane kardioloogia residentuur. Varem oli kardioloogiks saamine toimunud kaheaastase ordinatuuri kaudu. Ettevalmistusi kardioloogia residentuuri loomiseks alustati 1990 aastal.\nResidentuuri ka\u0308ivitamisel oli juhtiv roll Eesti Kardioloogide Seltsil, organisatoorset ja rahalist toetust pakkus toonane Eesti Tervishoiu Arenduskeskus, mida juhtis varem tervishoiuministrina to\u0308o\u0308tanud Laur Karu.\nKardioloogia residentuur oli u\u0308ks esimesi kaasaegse o\u0303ppeprogrammiga alustajaid. Uute protsesside alustamine on alati vaevaline, kardioloogia residentuuri korraldamisel pakkusid esimestel aastatel inspiratsiooni ning vajalikke no\u0303uandeid professor Markku Nieminen ja professor Michel Bertrand.\nEsimeste residentidena alustasid o\u0303pinguid Malle Avarsoo (Nuudi), Jaanus Laanoja ja U\u0308lle Ventsli."}, {"text_idx": "#000039", "text": "Kardioloogide selts tunnustab uuendusliku o\u0303ppevormi algatajaid ja vapraid esimesi residente."}, {"text_idx": "#000040", "text": "24. augustil sooritas edukalt kardioloogia eriala residentuuri lo\u0303pueksami Dr Mati Pulver, kes asub to\u0308o\u0308le Po\u0303hja-Eesti Regionaalhaiglas."}, {"text_idx": "#000042", "text": "29.juunil toimusid 30. kardioloogia residentuuri sisseastumiseksamid. Ko\u0303ik kandidaadid esinesid suurepa\u0308raste tulemustega, kellest parimateks osutusid uued kardioloogia eriala residendid: Pille-Riin Paavo, Aleksandr Petrojev, Juri Popov ja Svenno Saan. Palju o\u0303nne ja edu edasiseks karja\u0308a\u0308riks!"}, {"text_idx": "#000045", "text": "Po\u0303nevas ja pingelises vo\u0303istluses saavutas Eesti vo\u0303istkond konkursil esikoha! Meie haigusjuhuks oli 32-aastase naise fulminantse lu\u0308mfotsu\u0308taarse mu\u0308okardiidi ravijuht, kus interdistsiplinaarse Heart Teami koosto\u0308o\u0308na jo\u0303udis patsient, vaatamata COVID-kriisile, edukalt su\u0308damesiirdamiseni Soomes. Palju o\u0303nne meie tublidele residentidele!"}, {"text_idx": "#000046", "text": "Kongressi lo\u0303ppso\u0303nasse kuulusid korralduskomitee ta\u0308nuso\u0303nad ja tunnustus ko\u0303igile Balti riikide naiskardioloogidele, kes pikkade to\u0308o\u0308aastate jooksul su\u0308damepuudulikkuse uurimisse ja ravisse oma panuse andnud!"}, {"text_idx": "#000048", "text": "Kardioloogide seltsi neljas veebiseminar toimub 12.05.2022 kell 15-16.\nSeminari teemaks on INOCA. Eesma\u0308rgiks on arutada, milline sage kliiniline probleem peitud selle keeruka nime taga.\nNoorkardioloogidest teeb ettekande dr. Veera Zatsarinnaja.\nVanemad eksperdid kommenteerivad ja jagavad oma kogemusi."}, {"text_idx": "#000049", "text": "P. S. Link seminarile tuleb meilitsi"}, {"text_idx": "#000050", "text": "EKS teaduskonverentsi: 40 aastat mu\u0308okardiinfarkti reperfusioonravi Eestis videolingid on EKS siseveebis asukohas: U\u0308ritused ->Loengud"}, {"text_idx": "#000051", "text": "Tegemist on EKS liikmetele mo\u0303eldud privaatse videolingiga, mida ei tohiks jagada kasutamiseks seltsi liikmeskonnast va\u0308ljapoole."}, {"text_idx": "#000053", "text": "Kardioloogide seltsi ja\u0308rgmine veebiseminar \u201cStabiilse koronaarhaige mitteinvasiivne uurimine\u201d toimub juba ja\u0308rgmisel na\u0308dalal, 9.03.2022 kell 15-16."}, {"text_idx": "#000054", "text": "Seminaril pu\u0308u\u0308ame vastata ku\u0308simusele, miks ja kuidas jo\u0303uavad stabiilsed koronaarhaiged koronarograafiale.\nKas teeme seejuures ko\u0303ik o\u0303igesti vo\u0303i peaksime oma mo\u0303ttemustreid u\u0308mber hindama?\nKui a\u0308geda koronaarsu\u0308ndoomi korral on otsustamine lihtne \u2013 kiire jo\u0303udmine angiograafialauale on pea alati na\u0308idustatud, siis stabiilse patsiendi korral ei ole o\u0303ige valiku tegemine u\u0308ldsegi mitte nii lihtne."}, {"text_idx": "#000056", "text": "Ko\u0303ik EKS liikmed on oodatud kuulama/vaatama, ku\u0308simusi esitama ja arvamust avaldama.\nLink seminariga liitumiseks on saadetud teile e-mailiga."}, {"text_idx": "#000057", "text": "12.1.2022 Seltsi veebiseminari \u201cKes vo\u0303i mis on GLS?\u201d salvestise link asub kaustas Arstile -> Loengud."}, {"text_idx": "#000058", "text": "Toimekat uut aastat ko\u0303igile kardioloogide seltsi liikmetele."}, {"text_idx": "#000060", "text": "Seltsi ja\u0308rgmine veebiseminar on planeeritud toimuma juba ja\u0308rgmisel aastal, 12.01.2022 kell 15-16."}, {"text_idx": "#000062", "text": "Sel korral on plaan su\u0308veneda moodsa ehhokardiograafia su\u0308gavamatasse soppidesse."}, {"text_idx": "#000063", "text": "Kui teilegi tundub, et ha\u0308marates ehhokardiograafia kabinettides produtseeritavad numbrite laviinid ei ole alati ha\u0308sti mo\u0303istetavad, olete oodatud oma ku\u0308simustele vastuseid saama."}, {"text_idx": "#000064", "text": "Veebiseminari teema kasvas va\u0308lja ku\u0308simusest: \u201eKes vo\u0303i mis on GLS?\u201c. Plaanis on laiemalt ka\u0308sitleda strain-analu\u0308u\u0308si vo\u0303imalusi, na\u0308idustusi ja interpreteerimist."}, {"text_idx": "#000067", "text": "U\u0308ritust modereerib dr Alar Irs."}, {"text_idx": "#000068", "text": "Veebiseminari tehniline teostus dr Mati Pulver."}, {"text_idx": "#000069", "text": "Ko\u0303ik EKS liikmed on oodatud kuulama/vaatama, ku\u0308simusi esitama ja arvamust avaldama."}, {"text_idx": "#000070", "text": "Eelregistreerimist me sel korral ei planeeri. Enne u\u0308rituse toimumist saadame ko\u0303igile seltsi liikmetele lingi osalemiseks."}, {"text_idx": "#000075", "text": "ESC klapihaiguste 2021 ravijuhend soovitab seda interventsiooni kaaluda mitraalklapi sekundaarse puudulikkusega su\u0308mptomaatiliste, hoolikalt valitud patsientide ravis ning see on Eestis tervishoiuteenuste loetelus."}, {"text_idx": "#000076", "text": "Tartu U\u0308likooli Kliinikum ja Po\u0303hja-Eesti Regionaalhaigla on seda praktikasse juurutamas ning patsiendid, kellel on protseduurist kasu loota, on meie juurde va\u0308ga oodatud."}, {"text_idx": "#000078", "text": "Ko\u0303ik Seltsi liikmed on teretulnud kuulama ja ku\u0308sima. Link veebiseminarile on saadetud teile e-kirjaga."}, {"text_idx": "#000079", "text": "1.12.2021 kell 15-16 on plaanis EKS veebiseminar teemal: \u201cVasaku koja ko\u0303rvakese sulgur. Koht kodade virvendusaru\u0308tmia trombemboolia preventsioonis\u201d."}, {"text_idx": "#000080", "text": "Detailsem info koos seminaril osalemise juhisega on saadetud ko\u0303igile seltsi liikmetele e-postiga."}, {"text_idx": "#000081", "text": "Kui mo\u0303ni seltsi liikmetest ei saa elektroonilisi postitusi, aitab meiliaadressi o\u0303igsust kontrollida seltsi assistent Tiina Ruus-Ruusa: "}, {"text_idx": "#000082", "text": "26.11.2021 planeeritud EKS teadusseminar \u201c40 aastat mu\u0308okardiinfarkti reperfusioonravi Eestis\u201d on COVID-19 pandeemia to\u0303ttu lu\u0308katud edasi 2022 aasta algusesse. Ta\u0308pse kuupa\u0308eva teatame esimesel vo\u0303imalusel."}, {"text_idx": "#000085", "text": "29.juunil toimus kardioloogia eriala residentuuri sisseastumiseksam, mille tulemustest la\u0308htuvalt alustavad kardioloogia eriala residentuuri su\u0308gisest:\ndr Karl Pohla, dr Evamaria Elisabet Kera\u0308nen ja dr Polina Piskoppel."}, {"text_idx": "#000086", "text": "Ta\u0308name lektoreid ja sessioonide juhte va\u0308ga sisuka teadusseminari eest Kopra Konverentsikeskuses, Viljandimaal. Oli super ilm, pinget lisasid ka traditsioonilised sportma\u0308ngud. Teadusprogrammi slaidide pdf-d on u\u0308leval Seltsi siseveebis."}, {"text_idx": "#000087", "text": "Annan teada sellele ja\u0308rgnenud seltsi aruandlus-valimiskoosoleku tulemustest."}, {"text_idx": "#000088", "text": "U\u0308ldkoosolekul tutvustati 2018-2021 a. seltsi juhatuse ja to\u0308o\u0308gruppide aruandeid ning kinnitati 2020 a. majandusaasta aruanne."}, {"text_idx": "#000090", "text": "O\u0303nnitlused ja jo\u0303udu-jaksu uuele juhatusel."}, {"text_idx": "#000091", "text": "Seltsi vana juhatus (2018-2021) ta\u0308nab Teid ko\u0303iki senise koosto\u0308o\u0308 ja usalduse eest."}, {"text_idx": "#000092", "text": "4. juulil toimus ru\u0308tmiha\u0308irete to\u0308o\u0308grupi koosolek, kus valiti uueks to\u0308o\u0308grupi juhiks Dr Priit Kampus. Ta\u0308nud Dr Ju\u0308ri Voitkile tehtud to\u0308o\u0308 eest ja jo\u0303udu uuele juhile!"}, {"text_idx": "#000093", "text": "SP TG valis endale 07.06.21. uue juhi ja\u0308rgmiseks perioodiks 2021-25 \u2013 Pentti Po\u0303der ja muutis oma struktuuri nii, et valiti ka 5-liikmeline juhatus."}]